**Հ Ի Մ Ն Ա Վ Ո Ր Ո Ւ Մ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ,ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՅՔ ՓՈԽԱՆՑԵԼՈՒ ԵՎ «ՀԱՅԱՍՏԱՆԻ ՀՐԱՁԳՈՒԹՅԱՆ ՖԵԴԵՐԱՑԻԱ» ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅԱՆԸ ԳՈՒՅՔԻ ՆՎԻՐԱՏՎՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

1. **Անհրաժեշտությունը.**

Աշխարհի և Եվրոպայի չեմպիոն, սպորտի վաստակավոր վարպետ Երջանիկ Ավետիսյանը դիմել է Կրթության, գիտության, մշակույթի և սպորտի նախարարություն և հայտնել է, որ իր կողմից Հայաստանի Հանրապետություն ներմուծվել և Հրա­ժարում հօգուտ պետության մաքսային ընթացակարգով ձևակերպվել թիվ N 05100010/130123/0002944 ապրանքների հայտարարագրով բեռը, որը գտնվում է ՀՀ պետական եկամուտների կոմիտեի Հյուսիսային մաքսատուն-վարչության մաքսային պահեստում։

Համաձայն «Մաքսային կարգավորման մասին» Հայաստանի Հանրապետության օրենքի 247-րդ հոդվածի՝ Կոմիտեն իրավունք ունի որպես պետական սեփականություն փոխանցված ապրանքները անհատույց փոխանցել շահագրգիռ պետական մարմիններին:

1. **Խնդիրները և** **կարգավորման** **նպատակը.**

Երջանիկ Ավետիսյանը դիմել է ՀՀ պետական եկամուտների կոմիտեի Հյուսիսային մաքսատուն-վարչությանը՝ որ 15.07.2022թ. թիվ 05100010/130123/0002944 տարանցման հայտագրով ՀՀ տարածք է ներմուծել մեկ հատ երկփողանի ողորկափող որսորդական (սպորտային) հրացան՝ ՞PERAZZI MX 2000՞ գործարանային համար 143758, տրամաչափ 12, և խնդրել այն ձևակերպել «Հրաժարում՝ հօգուտ պետության» մաքսայի ընթացակարգով, հետագայում Կրթության, գիտության, մշակույթի և սպորտի նախարարությանը (այսուհետև՝ նախարարություն), այնուհետև՝ «Հայաստանի հրաձգության ֆեդերացիա» հասարակական կազմակերպությանը հանձնելու պայմանով:

«Մաքսային կարգավորման մասին» Հայաստանի Հանրապետության օրենքի 247-րդ հոդվածի համաձայն` «Հրաժարում՝ հօգուտ պետության» մաքսային ընթացակարգով ձևակերպված ապրանքները Մաքսային մարմինը իրավունք ունի անհատույց փոխանցելու շահագրգիռ պետական մարմիններին և կազմակերպություններին` Կառավարության որոշման հիման վրա: Անհատույց փոխանցված ապրանքները չեն կարող օգտագործվել առևտրային նպատակներով:

ՀՀ կառավարության 2015 թվականի օգոստոսի 6-ի թիվ 892-Ն որոշման համաձայն` «Հրաժարում՝ հօգուտ պետության» մաքսային ընթացակարգով բացթողնված ապրանքների իրացման, ոչնչացման կամ վերամշակման կազմակերպման լիազոր մարմին է ճանաչվել Հայաստանի Հանրապետության ֆինանսների նախարարությունը /իրավահաջորդ` ՀՀ պետական եկամուտների կոմիտե/:

Կոմիտեն Երջանիկ Ավետիսյանը կողմից «Հրաժարում՝ հօգուտ պետության» մաքսային ընթացակարգով ձևակերպված ապրանքները հանձնում է Հայաստանի Հանրապետության կրթության, գիտության, մշակույթի և սպորտի նախարարությանը` հետագայում «Հայաստանի հրաձգության ֆեդերացիա» հասարակական կազմակերպությանը հանձնելու նպատակով:

Նախարարությունը, նկատի ունենալով վերոգրյալը և հիմք ընդունելով «Հրաժարում՝ հօգուտ պետության» մաքսային ընթացակարգով ձևակերպված փաստաթղթերը, շահագրգիռ գերտեսչական մարմինների քննարկմանն է ներկայացրել «Հայաստանի Հանրապետության կրթության,գիտության, մշակույթի և սպորտի նախարարությանը գույք փոխանցելու և գույքի նվիրատվության մասին» Հայաստանի Հանրապետության կառավարության որոշման նախագիծը:

«Հայաստանի Հանրապետության կրթության, գիտության, մշակույթի և սպորտի նախարարությանը գույք փոխանցելու և գույքի նվիրատվության մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի սպասվում:

**«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ».**

Որոշման նախագիծը չի բխում համապատասխան ռազմավարական փաստաթղթերից։

**Նախագծի մշակման գործընթացում ներգրավված ինստիտուտները և անձինք.**

ՀՀ կրթության, գիտության, մշակույթի և սպորտի նախարարութունը:

4.**Իրավական ակտի կիրարկման դեպքում ակնկալվող արդյունքը.**

**Միջազգային մրցաշարային միջոցառումներին պատշաճ մասնակցություն ապահովելու հնարավորություն:**